il-Kappella ta' Santa Marija Fost il-ħafna kappelli li nsibu mxerrdin mal-erba' irjieħ tar-raħal tagħna insibu il-Kappella ta' Santa Marija. Din tinsab quddiem il-każin fi pjazza ħelwa li fl- imgħoddi jingħad li konna nsibu tlett kappelli. Tnejn għadhom eżistenti, il- Knisja ta' Sant' Andrija Appostlu u Martri u din ta' Santa Marija. Pero' fl-imgħoddi kien hemm kappella oħra aktarx ddedikata lil Sant' Agata. Il-Knisja ta' Santa Marija magħrufa — bħala 'Ta Duna', taf il-bidu tagħha lil Marjanu Portelli fl-1569. Meta dan ir- raħal sar parroċċa fl-1594, kie hemm — erba' knejjes ddedikati lil Santa Marija — u għalhekk il-qima lejn dan it-titlu tal- Madonna fir-raħal tagħna hu qadim ferm. Din il-knisja kienet ġuspatronat u d-dar ta' ħdejha kienet tagħmel parti minnha. Iżda (N maż-żmien dan il-ġuspatronat intilef u l-knisja bdiet tinfetaħ għall-pubbliku. Matul is-snin il-knisja ġiet mibnija mill-ġdid bl-istil tabilħaqq eleganti u mżejna b'ħafna skultura sabiħa fil-ġebla maltija. Il-kwadru titulari li jirrapreżenta t-Tlugħ fis-Sema tal-Madonna hu xogħol il-pittur Mikiel Busuttil. Fis-sagristija jinsab kwadru ieħor ta' Santa Marija , impinġi minn Zakkarija Micallef fil-bidu tas-seklu XVII. Din il-knisja tkun miftuħa kuljum għal adorazzjoni tas-Sagrament.